****

# **REPUBLIKA HRVATSKA**

# **KARLOVAČKA ŽUPANIJA**

**GRAD DUGA RESA**

**GRADONAČELNIK**

KLASA: 810-01/17-01/02

URBROJ: 2133/03-03/06-20-76

Duga Resa, 02. ožujka 2020.

Na temelju članka 24. stavak 1. i 3. Zakona o sustavu civilne zaštite (NN br. 82/15), članka 6. i 7. Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite (NN br. 37/16 i 47/16) i članka 60. Statuta Grada Duge Rese (Službeni glasnik Grada Duga Rese br. 02/13, 1/15, 06/17, 10/17, 02/18 i 06/18 – pročišćeni tekst) Gradonačelnik Grada Duge Rese, dana 2. ožujka 2020. godine donosi

**Odluku o izmjeni Odluke o osnivanju**

**Stožera civilne zaštite Grada Duge Rese**

Članak 1.

U Odluci o osnivanju Stožera civilne zaštite Grada Duge Rese (Službeni glasnik Grada Duge Rese broj 5/17, 9/18 i 2/19) – u daljnjem tekstu: Odluka, mijenja se članak 2. koji sada glasi:

Sastav Stožera CZ Grada Duge Rese imenuje se u sljedećem sastavu:

1. Boris Škrtić, zapovjednik VZG – načelnik Stožera
2. Drago Brozić, zamjenik zapovjednika VZG – zamjenik načelnika Stožera
3. Dario Horvatić, načelnik PP Duga Resa, član
4. Zdravko Jandrlić, voditelj ŽC 112 Karlovac, član
5. Višnja Mihalić-Mikuljan, ravnateljica Specijalne bolnice za produženo liječenje Duga Resa, članica
6. Melita Trgovčić, ravnateljica Doma zdravlja Duga Resa, članica
7. Nikica Spudić, zamjenik pročelnika HGSS Stanica Karlovac, član
8. Mario Biršić, ravnatelj Gradskog društva Crvenog križa Duga Resa, član
9. Kristina Luketić, pročelnica Upravnog odjela iz članka 5. ove Odluke, članica.

Za komunikaciju između članova Stožera određuje se Dijana Jurčević, stručni suradnik koji u Gradu radi na poslovima vatrogastva i civilne zaštite.

Članak 2.

Ostale odredbe predmetne Odluke se ne mijenjaju.

Članak 3.

Ova Odluka stupa na snagu sljedećeg dana od dana donošenja i objaviti će se u Službenom glasniku Grada Duge Rese.

**GRADONAČELNIK**

Tomislav Boljar, EMBA

**DOSTAVITI:**

1. MUP, Ravnateljstvo CZ, Područni ured Karlovac
2. Gradonačelnik
3. Svim članovima Stožera (1-9)
4. Objava (Službeni glasnik i web.stranica Grada)
5. Dokumentacija
6. Pismohrana